Savremena gimnazija
Savremena gimnazija je privatna Kembridž gimnazija koja se nalazi u Beogradu na opštini Vračar. Postoji od 2011. godine, a sa radom je počela 2015. kada je primljena prva generacija učenika. Direktor škole je profesorka Svetlana Belić Malinić. Osnivač škole je LINK group d.o.o..

O školi 
Gimnazija je opšteg obrazovnog tipa i nastava se odvija prema planu i programu Ministarstva prosvjete, nauke i tehnološkog razvoja i Univerziteta u Kembridžu. Nastava se realizuje na srpskom (nacionalni program) i engleskom jeziku (Kembridž program — IGCSE i A Level) i na kombinovanom programu za učenike koji nastavu slušaju na oba jezika.

U prvoj godini rada upisano je oko 100 učenika. Trenutno školu pohađa 250 učenika, a nastavnički kadar sačinjen je od više od pedeset profesora i stručnih saradnika.

Škola koristi modernu tehonologiju u nastavi poput Gugl aplikacija, ajpeda, audio-video projektora i pametnih tabli. Dan škole je 9. oktobar, tj. Sveti Jovan Bogoslov.

Programi nastave 
Postoje tri programa po kojima se odvija nastava u Savremenoj gimnaziji:

 Nacionalni program - predavanja se održavaju u skladu sa nacionalnim programom propisanim od strane Ministarstva prosvjete, nauke i tehnološkog razvoja Republike Srbije za gimnazije opšteg tipa u četvorogodišnjem obrazovanju.
 Kembridž program - predavanja se održavaju po planu i programu kreiranom direktno u Odjeljenju za međunarodne ispite Univerziteta u Kembridžu i sprovodi se na engleskom jeziku. Škola je akreditovana od strane Univerziteta u Kembridžu. Postoji i vanredni Kembridž program za učenike drugih srednjih škola.
 Kombinovani – bilingvalni program - spoj gimnazije opšteg tipa i međunarodnog obrazovanja. Ovaj program kombinuje predmete iz nacionalnog nastavnog plana na srpskom jeziku sa međunarodnim programom koji je na engleskom jeziku. Škola ima akreditaciju za oba programa.

Metodika nastave 
Nastava se odvija u malim grupama, kako bi profesor mogao dobro da se upozna sa svakim od učenika, da se posveti svakome od njih i otkrije njihove talente ili eventualne poteškoće u procesu učenja. Učenici od profesora dobijaju konkretne zadatke, imaju osmišljene obrazovne aktivnosti i vannastavne aktivnosti. Postoji i mentorska nastava gdje profesori pomažu učenicima u svim izazovima tokom školovanja. U Savremenoj gimnaziji primjenjuje se i Kembridž Global Perspectives pristup, što znači da postoji i interdisciplinarni predmet Globalne perspektive. Ovaj predmet podrazumijeva rješavanje zadataka korišćenjem znanja stečenih iz više predmeta.

Vidi još 
 Gimnazija
 Univerzitet Kembridž

Reference

Spoljašnje veze 
 Savremena gimnazija - zvanični sajt
 Privatne srednje škole u Beogradu
 Privatne srednje škole (Edukacija)
 Savremena gimnazija - B92
 Pogledajte kako izgleda najljepša škola u Beogradu (B92, 23. maj 2017)

Obrazovanje u Srbiji
Gimnazije u Srbiji
Beogradske gimnazije
Opština Vračar